Lina Vedastine Malthe

Lina Vedastine Malthe (født 7. april 1847 i Ullensaker, død 26. desember 1926) var en norsk skuespillerinne.

Lina Vedastine Malthe var datter av den innvandrede danske byggmester og arkitekt Nestor Eugen Malthe og Johanne Petrine Kehlet, og var søster av kirurgen Alexander Malthe. Hun ble 12. september 1876 gift i Christiania med professor Axel Theodor Johannessen (1849-1926). Hun var mor til utenriksråd William Malthe Johannessen.

Lina Vedastine Malthe debuterte 24. november 1869 ved Christiania Theater i tittelrollen i stykket Dina. Hennes såkalte annendebut fant sted 12. januar 1870, da hun gestaltet rollen som Fiorella i Den Yngste.

Etter noen få sesonger ved Christiania Theater trakk Malthe seg tilbake fra livet på scenen.

Roller i utvalg 
Dina i Dina av Adam Oehlenschläger (Christiania Theater, 1869)
Fiorella i Den Yngste av Henrik Hertz (Christiania Theater, 1870)
Karoline i Den gamle Doktor av Julius Roderich Benedix (Christiania Theater, 1871)
Anna Svendsen i Tordenveir av Abraham Dreyfus (Christiania Theater, 1871)
Mrs. Clara Eversleigh i Engelskmænd i Indien av Tom Taylor (Christiania Theater, 1871)
Anais i En italiensk Straahat av Marc Michel og Eugène Labiche (Christiania Theater, 1872)
fru Thompson i En Kurmethode av Henrik Hertz (Christiania Theater, 1872)
Peter, en ung prest i Kongsemnerne av Henrik Ibsen (Christiania Theater, 1873)
Pernille i Kildereisen av Ludvig Holberg (Christiania Theater, 1873)
Leonora i Den Stundesløse av Ludvig Holberg (Christiania Theater, 1874)
Mademoiselle Constance i Tilfældet har Ret av Carlo Osvaldo Goldoni (Christiania Theater, 1874)

Kilder

Referanser 

Norske skuespillere
Personer fra Ullensaker kommune
Nordmenn på 1800-tallet